《次韵刘伯瑞觅酒》
宋代·陈棣

贫病相仍坐拙方，敢将斗酒博西凉。
自怜里巷栖迟久，倍觉樽罍气味长。
玉斚交飞君有约，红裙共醉我何尝。
一樽聊慰相如渴，要听歌声过女墙。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。